open-index/open-wikipedia-markdown huggingface dataset:
পাম্পজ্যাক

**পাম্পজ্যাক** হল তেল কূপের পারস্পরিক ক্রম পিস্টন পাম্পের জন্য ওভারগ্রাউন্ড ড্রাইভ।

তরল ভূগর্ভ থেকে প্রবাহিত ভূ-পৃষ্টে প্রবাহিত হওয়ার জন্য পর্যাপ্ত চাপ না থাকলে দ্বারা যান্ত্রিকভাবে তরল পদার্থ উত্তোলনের জন্য পাম্পজ্যাক ব্যবহৃত হয়। ব্যবস্থাটি সাধারণত তেল কূপের থেকে অল্প তেল উৎপাদন করার জন্য ব্যবহৃত হয়। পাম্পজ্যাকগুলি সাধারণত তেল সমৃদ্ধ অঞ্চলে দেখা যায়।

পাম্পের আকারের উপর নির্ভর করে, এটি প্রতিটি স্ট্রোকে সাধারণত ৫ থেকে ৪০ লিটার (১ থেকে ৯ ইম্প গ্যাল; ১.৫ থেকে ১০.৫ মার্কিন গ্যাল) তরল উৎপাদন করে। প্রায়শই এটি অপরিশোধিত তেল ও জলের ইমালসন হয়। পাম্পের আকারটি গভীরতা ও উত্তোলিত খনিজ তেলের ওজন দ্বারাও নির্ধারিত হয়, অধিক তেল নিষ্কাশনের (স্রাবের মাথা) জন্য বর্ধিত ওজনের খনিজ তেল সরিয়ে নিতে আরও শক্তির প্রয়োজন।

একটি মরীচি-ধরনের পাম্পজ্যাকটি মোটরের ঘূর্ণমান গতিটিকে পালিশ-রড, তার সাথে সাকার রড ও কলাম (তরল) লোড চালানোর জন্য প্রয়োজনীয় উল্লম্ব গতিতে রূপান্তরিত করে। এই ধরনের ইঞ্জিনিয়ারিং প্রক্রিয়াকে *হাঁটার দণ্ড* বা 'ওয়ালকিং বীম' বলা হয়। এটি ১৮ ও ১৯ শতকে প্রায়শই স্থির ও সামুদ্রিক বাষ্প ইঞ্জিনের নকশায় ব্যবহৃত হত।

## তথ্যসূত্র

## বহিঃসংযোগ

বিষয়শ্রেণী:পেট্রোলিয়াম প্রযুক্তি
বিষয়শ্রেণী:পাম্প
থাল্যাসা (প্রাকৃতিক উপগ্রহ)

**থাল্যাসা** (ইংরেজি: Thalassa, ) বা **নেপচুন ৪** (ইংরেজি: Neptune IV) হল নেপচুনের দ্বিতীয় নিকটতম প্রাকৃতিক উপগ্রহ। গ্রিক পুরাণের সমুদ্র দেবী থাল্যাসার (এথের ও হেমেরার কন্যা) নামানুসারে। গ্রিক ভাষায় "থাল্যাসা" ("Thalassa") শব্দের অর্থ সমুদ্র।

## আবিষ্কার
১৯৮৯ সালের সেপ্টেম্বরের মাঝামাঝি সময়ে *[[ভয়েজার ২]]* প্রোবের তোলা ছবিগুলি থেকে থাল্যাসা আবিষ্কৃত হয়। এটির সাময়িক নামকরণ করা হয়েছিল **এস/১৯৮৯ এন ৪** (ইংরেজি: S/1989 N 4)। ১৯৮৯ সালের ২৯ সেপ্টেম্বর আইএইউ-র ৪৮৬৭ নং সার্কুলারে এই আবিষ্কারের কথা আনুষ্ঠানিকভাবে ঘোষণা করা হয় এবং এই প্রসঙ্গে "১১ দিনে তোলা ২৫টি ছবি"র কথাও উল্লেখ করা হয়। যা থেকে মনে ক্রয়া হয় উপগ্রহটি ১৮ সেপ্টেম্বরের কিছু আগে আবিষ্কৃত হয়েছিল। ১৯৯১ সালের ১৬ সেপ্টেম্বর আনুষ্ঠানিকভাবে উপগ্রহটির নামকরণ করা হয়।

## ভৌত বৈশিষ্ট্য
থাল্যাসা একটি অনিয়মিত উপগ্রহ। সম্ভবত নেপচুনের আদি উপগ্রহগুলির ধ্বংসাবশেষের নুড়িগুলি পুনঃসৃজিত হয়ে এই উপগ্রহটিরও উদ্ভব ঘটিয়েছিল। উল্লেখ্য, ট্রাইটন নেপচুনের মাধ্যাকর্ষণের জালে আবদ্ধ হয়ে প্রাথমিকভাবে একটি উচ্চ উৎকেন্দ্রিকতা-সম্পন্ন কক্ষপথে স্থাপিত হয়ে প্রাকৃতিক উপগ্রহে পরিণত হওয়ার সময় উক্ত আদি উপগ্রহগুলির কক্ষপথ বিঘ্নিত হয় এবং সেগুলি চূর্ণবিচূর্ণ হয়ে যায় বলেই বিজ্ঞানীরা মনে করেন। এটির আকার কিছুটা চাকতির মতো, যা সচরাচর অনিয়মিত উপগ্রহগুলির ক্ষেত্রে দেখা যায় না।

## কক্ষপথ

থাল্যাসার কক্ষপথটি নেপচুনের সমলয় কক্ষপথ ব্যাসার্ধের অভ্যন্তরে অবস্থিত হওয়ার দরুন জোয়ার-সংক্রান্ত গতিহ্রাসের ফলে এটি ধীরে ধীরে পেঁচিয়ে পেঁচিয়ে ভিতরের দিকে ঢুকছে। বিজ্ঞানীরা অনুমান করেন, ভবিষ্যতে হয়তো নেপচুনের রচ সীমা পার হওয়ার সময় জোয়ার-সংক্রান্ত প্রসারণের ফলে থাল্যাসার সঙ্গে নেপচুনের বায়ুমণ্ডলের সংঘর্ষ লাগবে এবং থাল্যাসা চূর্ণবিচূর্ণ হয়ে একটি নতুন গ্রহীয় বলয় সৃষ্টি করবে। তার অপেক্ষাকৃত পরেই সম্ভবত ছড়িয়ে পড়তে থাকা ধ্বংসাবশেষগুলির সঙ্গে ডেসপাইনার কক্ষপথের সংঘাত বাধবে।

বর্তমানে একটি "পরিহারের নৃত্যে" নেপচুনের নিকটতম উপগ্রহ নেয়্যাডের সঙ্গে থাল্যাসার কক্ষীয় অনুনাদ ৬৯:৭৩। নেপচুনকে প্রদক্ষিণ করার সময় অধিকতর নতি-যুক্ত নেয়্যাড সফলভাবে প্রথমে উপর থেকে দু’বার ও তারপর নিচ থেকে দু’বার অতিক্রম করে যায়। পৃথিবীর হিসেবে প্রতি ~২১.৫ দিনে এই অতিক্রমণের একটি চক্র সম্পূর্ণ হয়। পরস্পরকে অতিক্রম করার সময় দু’টি উপগ্রহের দূরত্ব থাকে প্রায় ৩৫৪০ কিলোমিটার। এই দু’টির কক্ষীয় ব্যাসার্ধের মধ্যে পার্থক্য মাত্র ১৮৫০ কিলোমিটার হলেও নেয়্যাড নিকটতম অবস্থানে থ্যালাসার উপরে বা নিচে ~২৮০০ কিলোমিটার ঘুরে যায়। এইভাবে এই অনুনাদ এই ধরনের অন্যান্য অনেক কক্ষীয় পারস্পরিক সম্পর্কের মতো সংযোগস্থলে সর্বাধিক পৃথকীকরণের মাধ্যমে কক্ষপথগুলিকে স্থায়িত্ব দান করছে। যদিও যেখানে উৎকেন্দ্রিকতা যৎসামান্য সেখানে এই এড়িয়ে চলার ক্ষেত্রে কক্ষীয় নতির এহেন ভূমিকা সচরাচর দেখা যায় না।

## তথ্যসূত্র

## বহিঃসংযোগ

* Thalassa Profile  by NASA's Solar System Exploration
* Neptune's Known Satellites (by Scott S. Sheppard)
*  from NASA Jet Propulsion Laboratory

বিষয়শ্রেণী:নেপচুনের প্রাকৃতিক উপগ্রহ
বিষয়শ্রেণী:১৯৮৯-এ আবিষ্কৃত জ্যোতির্বৈজ্ঞানিক বস্তু
গফরগাঁও থানা

**গফরগাঁও থানা** বাংলাদেশের ময়মনসিংহ জেলার অন্তর্গত গফরগাঁও উপজেলার একটি থানা।

## প্রতিষ্ঠাকাল
১৮১৩ সালে গফরগাঁও থানা প্রতিষ্ঠিত হয়।

## প্রশাসনিক এলাকাসমূহ
গফরগাঁও উপজেলার ১টি পৌরসভা ও ৭টি ইউনিয়নের প্রশাসনিক কার্যক্রম গফরগাঁও থানার আওতাধীন।

;পৌরসভা:
* গফরগাঁও
;ইউনিয়নসমূহ:
* ১নং রসুলপুর
* ২নং বারবাড়িয়া
* ৩নং চর আলগী
* ৪নং সালটিয়া
* ৫নং যশরা
* ৬নং রাওনা
* ৭নং গফরগাঁও

## আরও দেখুন
* গফরগাঁও উপজেলা
* ময়মনসিংহ জেলা

## তথ্যসূত্র

## বহিঃসংযোগ

বিষয়শ্রেণী:ময়মনসিংহ জেলার থানা
বিষয়শ্রেণী:গফরগাঁও উপজেলা
পাগলা থানা

**পাগলা থানা** বাংলাদেশের ময়মনসিংহ জেলার অন্তর্গত গফরগাঁও উপজেলার একটি থানা। এটি ২০১২ সালে প্রতিষ্ঠিত হয়।

## অবস্থান

**পাগলা থানা** ময়মনসিংহ জেলার গফরগাঁও উপজেলার একটি প্রশাসনিক এলাকা। এটি গফরগাঁও উপজেলা সদর থেকে দক্ষিণ দিকে অবস্থিত। এটি রাজধানী ঢাকার উত্তরে এবং ময়মনসিংহের দক্ষিণে অবস্থিত। পাগলা থানার উত্তরে ত্রিশাল ও নান্দাইল উপজেলা, দক্ষিণে গাজীপুর জেলার শ্রীপুর ও কাপাসিয়া উপজেলা, পূর্বে কিশোরগঞ্জ জেলার হোসেনপুর ও পাকুন্দিয়া উপজেলা এবং পশ্চিমে ভালুকা উপজেলা অবস্থিত।

## প্রতিষ্ঠাকাল
২০১১ সালের ৩১ মার্চ গফরগাঁও সরকারি কলেজ মাঠে উপজেলা আওয়ামী লীগ আয়োজিত জনসভায় মাননীয় প্রধানমন্ত্রী শেখ হাসিনা তাঁর ভাষণে গফরগাঁও বাসীর সামনে অচিরেই পাগলা থানা বাস্তবায়নের প্রতিশ্রুতি দেন। যার ফলে ২০১২ সালের ২৫ এপ্রিল রাষ্ট্রপতির অধ্যাদেশ মূলে স্বরাষ্ট্র মন্ত্রণালয় পাগলা থানা অনুমোদনের গেজেট প্রকাশ করে। ওই বছরের ২৩ মে গফরগাঁও উপজেলার ১৫টি ইউনিয়নের মধ্যে ৮টি ইউনিয়ন নিয়ে পাগলা থানার যাত্রা শুরু হয় । ২০১৬ সালের ২ নভেম্বর পাগলা থানা ভবন নির্মাণ করা হয়।

## প্রশাসনিক এলাকাসমূহ
গফরগাঁও উপজেলার ৮টি ইউনিয়নের প্রশাসনিক কার্যক্রম পাগলা থানার আওতাধীন।

;ইউনিয়নসমূহ:
* ৭নং মশাখালী
* ৯নং পাঁচবাগ
* ১০নং উস্থি
* ১১নং লংগাইর
* ১২নং পাইথল
* ১৩নং দত্তেরবাজার
* ১৪নং নিগুয়ারী
* ১৫নং টাংগাব

## যোগাযোগ
পাগলা থানার যোগাযোগ ব্যবস্থা প্রধানত সড়ক কেন্দ্রিক। এটি রাজধানী ঢাকা থেকে ৭৮ কিমি উত্তরে, ময়মনসিংহ জেলা সদর থেকে ৫৪ কিমি দক্ষিণে এবং গফরগাঁও উপজেলা সদর থেকে ১৫ কিমি দক্ষিণে অবস্থিত। গফরগাঁও-মাওনা আঞ্চলিক মহাসড়ক পাগলা থানার অন্যতম প্রধান সড়ক যার মাধ্যমে লোকজন ঢাকা, গফরগাঁও, ময়মনসিংহ সহ বিভিন্ন গন্তব্যে যাতায়াত করে থাকেন। এখানে মশাখালী রেলওয়ে স্টেশন নামে একটি রেলওয়ে স্টেশন রয়েছে যা মশাখালী ইউনিয়ন এ অবস্থিত। এছাড়া পাগলা থানার অনেক লোকজন গফরগাঁও রেলওয়ে স্টেশন ব্যবহার করে বিভিন্ন গন্তব্যে যাতায়াত করে থাকেন।

## অর্থনীতি
পাগলা থানাধীন ইউনিয়ন গুলো প্রধানত কৃষিপ্রধান। এখানে ধান, পাট, গম, ডাল ইত্যাদি খাদ্যশস্য ও অর্থকরী ফসল জন্মে থাকে। তাছাড়া ভুট্টা, গম, মসুর ইত্যাদি রবিশস্যও খুব ভাল জন্মে।
## উল্লেখযোগ্য ব্যক্তি
*শামছুল হুদা পাঁচবাগী (রহঃ), এমএলএ
*পীরে কামেল হযরত মাওলানা নসরত উল্লাহ সাহেব (রহঃ)
*ক্যাপ্টেন (অবঃ) গিয়াস উদ্দিন আহমেদ, বীর মুক্তিযোদ্ধা ও সাবেক সংসদ সদস্য 
*শাহ মোহাম্মদ বদরুল হক গেদু মিয়া
*অধ্যাপক শেখ রেয়াজ উদ্দীন আহমদ, বঙ্গবন্ধুর ঘনিষ্ঠ সহচর, ভাষা সৈনিক বীর মুক্তিযোদ্ধা ও ইতিহাসবিদ

## সাহিত্য ও সংস্কৃতি
এখানে জারি, সারি, বাউল ও কেচ্ছাগান নিয়মিত চর্চা হয়। পালা গান, মঞ্চ নাটকের জন্য পাগলা এলাকা বিখ্যাত।

## নদীসমূহ
সীমানার প্রায় তিন দিক নদী দ্বারা বেষ্টিত এর পূর্বে ব্রহ্মপুত্র, দক্ষিণে কালীবানার ও পশ্চিমে সুতিয়া নদী।

## আরও দেখুন
* গফরগাঁও উপজেলা
* ময়মনসিংহ জেলা
* ময়মনসিংহ বিভাগ

## তথ্যসূত্র

## বহিঃসংযোগ

বিষয়শ্রেণী:ময়মনসিংহ জেলার থানা
বিষয়শ্রেণী:গফরগাঁও উপজেলা
আল-ইস্তিবসার

***আল-ইস্তিবসার*** (; শাব্দিক অর্থ *বিতর্কিত ঐতিহ্যসমূহের উপর অনুচিন্তন*) হল শেখ তুসী কর্তৃক সংকলিত একটি দ্বাদশী শিয়া হাদিসগ্রন্থ। এটি গ্রন্থটি শিয়া ইসলামের কুতুব আল-আরবাহের অন্তর্ভুক্ত। এই গ্রন্থটিতে তহজীব আল-আহকামের অনুরূপ বিষয়াবলি সংক্ষিপ্ত আকারে রয়েছে।

## তথ্যসূত্র

বিষয়শ্রেণী:হাদিস
বিষয়শ্রেণী:হাদিস সংকলন
বিষয়শ্রেণী:আরবি ভাষার বই
বিষয়শ্রেণী:শিয়া হাদিস সংকলন
বিষয়শ্রেণী:১১শ শতাব্দীর আরবি ভাষার বই
তহজীব আল-আহকাম

***তহজীব আল-আহকাম*** (; শাব্দিক অর্থ *জাল ঐতিহ্য ব্যাখ্যার সংবিধি সংস্কার*) হল শেখ তুসী কর্তৃক সংকলিত একটি দ্বাদশী শিয়া হাদিসগ্রন্থ। এটি প্রামাণিক শিয়া হাদিস সংকলন কুতুব আল-আরবাহের অন্তর্ভুক্ত। এই গ্রন্থটি শিয়া মুসলিম ধর্মতাত্ত্বিক শেখ মুফীদের *আল-মুক়নিʿয়াহ* গ্রন্থের একটি ভাষ্য।

## তথ্যসূত্র

বিষয়শ্রেণী:হাদিস সংকলন
বিষয়শ্রেণী:শিয়া হাদিস সংকলন
বিষয়শ্রেণী:১১শ শতাব্দীর আরবি ভাষার বই
বিহারুল আনোয়ার

***বিহারুল আনোয়ার*** (; অর্থাৎ *আলোর সাগর*) হল মুহম্মদ বাকির মজলিসী কর্তৃক সংকলিত একটি বিস্তৃত দ্বাদশী শিয়া হাদিস সংগ্রহ। এটি কুতুব আল-আরবাহের পাশাপাশি শিয়া ইসলামে দ্বিতীয় শ্রেণিভুক্ত হাদিসের উৎস হিসেবে ব্যবহৃত হয়।

অসংখ্য হাদিস, ঐতিহাসিক বিষয়, কোরআনের বিভিন্ন আয়াতের তফসীরপূর্ণ বিহারুল আনোয়ার গ্রন্থটির সংকলন ১১০৬ হিজরি (১৬৯৪ খ্রিস্টাব্দ) থেকে ১১১০ হিজরি (১৬৯৮ খ্রিস্টাব্দ) সনের মাঝামাঝি সময়ে সম্পন্ন করা হয়।

## তথ্যসূত্র

বিষয়শ্রেণী:শিয়া হাদিস সংকলন
বিষয়শ্রেণী:১৭শ শতাব্দীর আরবি ভাষার বই
আতিকুর রহমান উসমানি

**আতিকুর রহমান উসমানি** (১৯০১ – ১২ মে ১৯৮৪) ছিলেন একজন ভারতীয় ইসলামি পণ্ডিত এবং ভারতীয় স্বাধীনতা আন্দোলনের একজন সক্রিয় কর্মী। তিনি নাদওয়াতুল মুসান্নিফিন এবং *অল ইন্ডিয়া মুসলিম মজলিস-ই-মুশাওয়ারাত* প্রতিষ্ঠা করেন।

## জীবনী
উসমানি ১৯০১ সালে দেওবন্দে জন্মগ্রহণ করেন। তার পিতা আজিজুর রহমান উসমানি দারুল উলুম দেওবন্দের প্রধান মুফতি ছিলেন। উসমানি দারুল উলুম দেওবন্দ থেকে স্নাতক ডিগ্রী লাভ করেন। সেখানে তিনি আনোয়ার শাহ কাশ্মীরির অধীনে পড়াশোনা করেন।

উসমানি দারুল উলুম দেওবন্দে শিক্ষকতা শুরু করেন এবং পিতার তত্ত্বাবধানে "ফতোয়া" অনুশীলন করেন এবং পরে সহকারী মুফতি হন।

তিনি জামিয়া ইসলামিয়া তালিমুদ্দিনে কিছু সময়ের জন্য শিক্ষকতা করেন। ১৯৩৮ সালে তিনি হামিদ আল-আনসারি গাজী, হিফজুর রহমান সিওহারভি এবং সাঈদ আহমেদ আকবরাবাদীর সাথে নাদওয়াতুল মুসান্নিফিন প্রতিষ্ঠা করেন।

তিনি হিফজুর রহমান সিওহারভির ঘনিষ্ঠ সহযোগী ছিলেন এবং আহমেদ সাঈদ দেহলভির মৃত্যুর পর জমিয়ত উলামায়ে হিন্দের কার্যকরী সভাপতি হিসেবে দায়িত্ব পালন করেন। তিনি ১৯৬৩ সালে জমিয়ত উলামায়ে হিন্দ থেকে বিচ্ছিন্ন হয়ে যান এবং এক বছর পর ১৯৬৪ সালে তিনি অল ইন্ডিয়া মুসলিম মজলিসে মুশাওয়ারাত প্রতিষ্ঠা করেন এবং সৈয়দ মাহমুদের পর এর সভাপতি হন।

তিনি ১২ মে ১৯৮৪ সালে দিল্লিতে মারা যান। শাহ ওয়ালিউল্লাহ দেহলভির কবরের কাছে মেহদিনে তাকে সমাহিত করা হয়।

## সক্রিয়তা
আতিকুর রহমান উসমানি ভারতীয় স্বাধীনতা সংগ্রামে অংশগ্রহণ করেন এবং একটি ধর্মীয় রায় দেন যে, পানি এবং লবণের মত পণ্যের উপর কর আরোপ করার কোন সরকারের অধিকার নেই এবং যদি কোন সরকার তা করে, তাহলে জনগণের এই পদক্ষেপের বিরোধিতা করা এবং এর বিরুদ্ধে সংগ্রাম করা আবশ্যক।

## রচনাবলী
তিনি ইবনে তাইমিয়ার রচিত *আল-কালিম আল-তায়িবকে* গ্রন্থটি উর্দু ভাষায় অনুবাদ করেন। নাদওয়াতুল মুসান্নিফিনে তিনি *বুরহান* নামে একটি সাময়িকী চালু করেন।

## গ্রন্থপঞ্জি
* 
* 

## তথ্যসূত্র

বিষয়শ্রেণী:১৯০১-এ জন্ম
বিষয়শ্রেণী:ভারতীয় স্বাধীনতা কর্মী
বিষয়শ্রেণী:দেওবন্দি ব্যক্তি
বিষয়শ্রেণী:দারুল উলুম দেওবন্দের প্রাক্তন শিক্ষার্থী
বিষয়শ্রেণী:ব্রিটিশ ভারতীয় ব্যক্তি
বিষয়শ্রেণী:১৯৮৪-এ মৃত্যু
বিষয়শ্রেণী:উসমানি পরিবারের সদস্য
বিষয়শ্রেণী:মেহদিয়ান কবরস্থানে সমাধিস্থ
বিষয়শ্রেণী:শাব্বির আহমদ উসমানির ছাত্র
বিষয়শ্রেণী:আনোয়ার শাহ কাশ্মীরির ছাত্র
বিষয়শ্রেণী:উসমানি পরিবার
বিষয়শ্রেণী:দেওবন্দের ব্যক্তি
বিষয়শ্রেণী:ভারতীয় সুন্নি মুসলিম পণ্ডিত
বিষয়শ্রেণী:২০শ শতাব্দীর ভারতীয় মুসলিম
বিষয়শ্রেণী:ভারতের উর্দু লেখক
নদীর তীরে মধ্যযুগীয় নগর

**নদীর তীরে মধ্যযুগীয় নগর** () ১৮১৫ সালে প্রুশিয়ান স্থপতি/চিত্রশিল্পী কার্ল ফ্রেডরিখ শিনকেলের ক্যানভাসে অঙ্কিত তৈলচিত্র। চিত্রকর্মটি ১৯৮০ সালে বিবিসি ২ চ্যানেলে প্রচারিত হান্ড্রেড গ্রেট পেইন্টিংস অনুষ্ঠানের সেরা চিত্রকর্মের তালিকায় স্থান করে নেয়। চিত্রটি বর্তমানে জার্মানির বার্লিনে অল্টে ন্যাশনালগ্যালারির সংগ্রহে রয়েছে।

## পটভূমি
কার্ল ফ্রেডরিখ শিনকেল একজন প্রশিক্ষিত স্থপতি ছিলেন, কিন্তু প্রুশিয়ায় নেপোলিয়নের আধিপত্যের সময় তিনি মঞ্চ সজ্জা ও চিত্রাংকনে হাত দিয়েছিলেন। ১৮১৫ সালে নেপোলিয়নের পরাজয়ের পর তিনি প্রুশিয়ার রাষ্ট্রীয় স্থপতি নিযুক্ত হন এবং বার্লিন নগর কেন্দ্রের বেশিরভাগ পুনর্গঠনের দায়িত্বে ছিলেন। *নদীর তীরে মধ্যযুগীয় নগর* সেসময়ে অঙ্কন করেছিলেন।

## বর্ণনা
*নদীর তীরে মধ্যযুগীয় নগর*-এ একটি কাল্পনিক জার্মান প্রাকৃতিক দৃশ্য তুলে ধরেছে। চিত্রে আকাশে কালো মেঘের পটভূমিতে রঙধনু, বৃষ্টির পর আলোকোজ্জ্বল দিনের পরিবেশকে নির্দেশ করে। রঙধনু দ্বারা ফ্রেমবন্দি সূর্যালোকিত গথিক স্থাপত্যের ক্যাথেড্রাল, এই চিত্রের দৃষ্টি আকর্ষী ও প্রভাবশালী বৈশিষ্ট্য। নদী তীরের শহরকে ক্যাথেড্রালের পশ্চাতে স্থান দেয়া হয়েছে। ক্যাথেড্রালের দিকে মধ্যযুগীয় পোশাক পরিহিত মানুষের একটি শোভাযাত্রা যাচ্ছে। এই চিত্রের মাধ্যমে শিনকেল, বছরের পর বছর নিপীড়নের পর পুনরুজ্জীবিত প্রুশিয়ায় একটি গুরুত্বপূর্ণ প্রতিষ্ঠান হিসেবে চার্চের মৌলিক অবস্থানকে দৃঢ়ভাবে উপস্থাপন করেছেন।

## কৃতিত্ব
এডউইন মুলিনন্সের পরিকল্পনায় দ্বাদশ শতাব্দী হতে ১৯৫০ দশক পর্যন্ত চিত্রকর্ম নিয়ে ১৯৮০ সালে বিবিসি ২ চ্যানেলে 'হান্ড্রেড গ্রেট পেইন্টিংস' শিরোনামের ধারাবাহিক প্রামাণ্যচিত্র প্রচারিত হয়েছিল। সেরাচিত্রের এই প্রামাণ্য অনুষ্ঠানে শিনকেলের এই চিত্রটিকে উপস্থাপন করা হয়েছিল।

## তথ্যসূত্র

বিষয়শ্রেণী:১৮১৫-এর চিত্রকর্ম
বিষয়শ্রেণী:কার্ল ফ্রেডরিখ শিনকেলের চিত্রকর্ম
বিষয়শ্রেণী:শিল্পকলায় রংধনু
বিষয়শ্রেণী:শিল্পকলায় গির্জা
নগ্নতার বিপরীতে আলো

***নগ্নতার বিপরীতে আলো*** () ফরাসি উত্তর-প্রতীতিবাদী চিত্রকর পিয়েরে বনার্ড অঙ্কিত তৈলচিত্র। বনার্ড ১৯০৮ সালে তেলরঙের চিত্রকর্মটি এঁকেছিলেন। বর্তমানে বেলজিয়ামের রাজকীয় চারুকলা জাদুঘরে সংরক্ষিত চিত্রকর্মটি ১৯৮০ সালে বিবিসি ২ চ্যানেলে প্রচারিত হান্ড্রেড গ্রেট পেইন্টিংস অনুষ্ঠানের সেরা চিত্রকর্মের তালিকায় স্থান করে নেয়।

## বর্ণনা
পিয়েরে বনার্ডের সঙ্গী মার্থে ডি মেরিগনি, এই চিত্রের নারী প্রতিকৃতি অংকনে মডেল হয়েছিলেন। চিত্রে একজন নগ্ন নারীকে টবে স্নানের পর গায়ে সুগন্ধি প্রয়োগ করতে দেখা যায়। তিনি জানালা দিয়ে ঘরে প্রবেশ করা আলোর বিপরীতে দাঁড়িয়ে আছেন যা ঘরকে উজ্জ্বল উষ্ণ ছায়াহীন আলো এবং রঙে পূর্ণ করে। বনার্ডের চিত্রকর্মের 'প্রতিফলন' একটি সাধারণ বৈশিষ্ট্য, এই চিত্রের আয়নায় প্রতিফলিত সোনালী রঙের চেয়ারের পাশে দণ্ডায়মান অবগাহনকারীর প্রতিকৃতি অঙ্কিত হয়েছে।

## কৃতিত্ব
এডউইন মুলিনন্সের পরিকল্পনায় দ্বাদশ শতাব্দী হতে ১৯৫০ দশক পর্যন্ত চিত্রকর্ম নিয়ে ১৯৮০ সালে বিবিসি ২ চ্যানেলে 'হান্ড্রেড গ্রেট পেইন্টিংস' শিরোনামের ধারাবাহিক প্রামাণ্যচিত্র প্রচারিত হয়েছিল। সেরাচিত্রের এই প্রামাণ্য অনুষ্ঠানে পিয়েরে বনার্ডের এই চিত্রটিকে উপস্থাপন করা হয়েছিল।

## অবস্থান
চিত্রটি বর্তমানে বেলজিয়ামের রাজকীয় চারুকলা জাদুঘরে সংরক্ষিত ও প্রদর্শিত হচ্ছে।

## তথ্যসূত্র

বিষয়শ্রেণী:১৯০৮-এর চিত্রকর্ম
বিষয়শ্রেণী:তৈলচিত্র
বিষয়শ্রেণী:নগ্নতা
চট্টগ্রাম-১৮

**চট্টগ্রাম-১৮** আসন ছিল বাংলাদেশের জাতীয় সংসদের নির্বাচনী এলাকার একটি। এটি বৃহত্তর চট্টগ্রাম জেলার কক্সবাজার মহকুমায় অবস্থিত জাতীয় সংসদের আসন ছিল।

## সীমানা
এই আসন বৃহত্তর চট্টগ্রাম জেলার কক্সবাজার মহকুমার রামু, উখিয়া, টেকনাফ নিয়ে গঠিত হয়েছিল।
## ইতিহাস
চট্টগ্রাম-১৮ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।

## নির্বাচিত সাংসদ

## নির্বাচন

## তথ্যসূত্র


## বহিঃসংযোগ

* সেফোস "গণপ্রজাতন্ত্রী বাংলাদেশ" 

বিষয়শ্রেণী:চট্টগ্রাম জেলার জাতীয় সংসদীয় বিলুপ্ত আসন
বিষয়শ্রেণী:কক্সবাজার জেলা
বিষয়শ্রেণী:১৯৭৩-এ বাংলাদেশে প্রতিষ্ঠিত
বিষয়শ্রেণী:১৯৮৪-এ বিলুপ্ত
শাহী মসজিদ (চিত্রল)

**শাহী মসজিদ** হচ্ছে পাকিস্তানের খাইবার পাখতুনখোয়া প্রদেশের চিত্রল শহরের প্রধান মসজিদ। এটি চিত্রল দুর্গ সংলগ্ন চিত্রল নদীর তীরে অবস্থিত। চিত্রল রাজ্যের অস্তিত্বের সময় এটি ছিল চিত্রলের প্রধান মসজিদ। ১৯২৪ সালে সুজা উল-মুলকের নির্দেশে মসজিদটি নির্মিত হয়।

## চিত্রশালা

Shahi Mosque, Chitral.jpg
Shahi Mosque Chitral, Near Chitral Fort, Chitral KPK.jpg
Shahi mosque.jpg


## আরও দেখুন
* পাকিস্তানের মসজিদের তালিকা
* পাকিস্তানে ইসলাম

## তথ্যসূত্র

## বহিঃসংযোগ

বিষয়শ্রেণী:পাকিস্তানের মসজিদ
বিষয়শ্রেণী:খাইবার পাখতুনখোয়ার মসজিদ
বিষয়শ্রেণী:মুঘল মসজিদ
বট্টগ্রাম উপত্যকা

**বট্টগ্রাম উপত্যকা** বট্টগ্রাম জেলার একটি উপত্যকা, যা পাকিস্তানের খাইবার পাখতুনখোয়ায় অবস্থিত। খাইবার পাখতুনখোয়া পূর্বে পাকিস্তানের উত্তর-পশ্চিম সীমান্ত প্রদেশ হিসাবে পরিচিত ছিল। বট্টগ্রাম উপত্যকা মনসেরা থেকে ৮০ কিলোমিটার দূরে অবস্থিত। এর কাছাকাছি সুন্দর উপত্যকা রয়েছে। সেগুলির মধ্যে অন্যতম একটি হল ওঘুজ বান্দা বট্টগ্রাম। এখানের গড় তাপমাত্রা ২৭ ডিগ্রি থেকে -৪ ডিগ্রির মধ্যে থাকে।

## তথ্যসূত্র

বিষয়শ্রেণী:খাইবার পাখতুনখোয়ার উপত্যকা
বিষয়শ্রেণী:বট্টগ্রাম জেলা
গোবর্ধন (চিত্রশিল্পী)

থাম্ব|331x331পিক্সেল|এক সিংহ ও এক বাছুরের সাথে আকবর . গোবর্দ্ধন (১৬৩০ সালের দিকে, মেটমিউজিয়ম)
**গোবর্দ্ধন**  (১৫৯৫–১৬৪০) মুঘল চিত্রকলার একজন বিখ্যাত ভারতীয় চিত্রকার ছিলেন। তাঁর পিতা ভবানী দাসও কর্মসূত্রে ছিলেন একজন চিত্রকার। অন্যান্য মুঘল চিত্রকারদের মতোই তাঁরা ছিলেন হিন্দু। আকবরের আমলে তিনি সার্বভৌম শিল্পকলায় যোগদান করেন ও শাহজাহানের রাজত্বকাল পর্যন্ত তিনি তাঁর চিত্রকর্ম অব্যাহত রাখেন। তাঁর চিত্রগুলি দেখে বোঝা যায় যে তিনি ধনী,ইন্দ্রিয়গত রং এবং নরম অনুকরণীয় চিত্র পছন্দ করতেন।

*[[বাবরনামা]]র* (বর্তমানে লন্ডনের ব্রিটিশ মিউজিয়ামে অবস্থিত) প্রচ্ছদ অলঙ্কারকদের মধ্যে গোবর্দ্ধন অন্যতম। *জাহাঙ্গীর অব-পাশি পালন করছেন* (১৬১৫),চিত্রটি বর্তমানে ভারতের রামপুরের রাজা লাইব্রেরীতে সুরক্ষিত রয়েছে, এই চিত্রটি গোবর্দ্ধন অঙ্কিত তাৎপর্যপূর্ণ চিত্রগুলির মধ্যে অন্যতম। তাঁর অঙ্কিত জাহাঙ্গীরের চিত্রগুলির বেশিরভাগ বর্তমানে আমেরিকা ও ইউরোপের জাদুঘরে সংরক্ষিত রয়েছে। তিনি অত্যন্ত সঠিকতার সঙ্গে ভারতীয়দের শারীরিক গঠনের চিত্র বর্ণনা করেছেন। সমসাময়িক আর একজন চিত্রকর দৌলত গোবর্দ্ধনের একটি অসাধারণ চিত্র প্রস্তুত করেছেন।

## চিত্রসমূহ

File:Govardhan. Shah Jahan and Dara Shikoh ca. 1638. Victoria and Albert Museum.jpg|গোবর্দ্ধন. শাহ জাহান ও দারাশিকোহ (১৬৩৮), ভিক্টোরিয়া ও অ্যালবার্ট মিউজিয়াম

File:Shah Jahan on The Peacock Throne.jpg|ময়ূর সিংহাসনে শাহ জাহান
File:Govardhan. A Discourse Between Muslim Sages ca. 1630 LACMA.jpg|গোবর্দ্ধন. মুসলিম সাধুদের সাথে আলাপ-আলোচনা (১৬৩০)

File:Kusa and Lava chant the poem before Rama.jpg|বাল্মীকির রামায়ণের একটি পৃষ্ঠা ১৫৯৭-২০০৫) (কুশ-লব রামের সম্মুখে রামায়ণ পাঠ করছেন)



## তথ্যসূত্র

## আরও পড়ুন

* (see index: p.&nbsp;148-152; plate 22)
*The Emperors' album: images of Mughal India, an exhibition catalog from The Metropolitan Museum of Art (fully available online as PDF), which contains material on Govardhan

বিষয়শ্রেণী:ভারতীয় চিত্রশিল্পী
বিষয়শ্রেণী:মুঘল চিত্রশিল্পী
নিস চুক্তি (১৭৩৯)

থাম্ব|তেমেশ্বরের বানাত - পলিটিশে সিচুয়েশন 1739
**নিস চুক্তি** হচ্ছে ১৭৩৫-১৭৩৯ সালে রুশ-তুর্কি যুদ্ধ সমাপ্তির জন্য অটোমান সাম্রাজ্য ও রাশিয়ান সাম্রাজ্যের মধ্যে নিসে (বর্তমানে পূর্ব সার্বিয়া) ১৭৩৯ সালের ৩ অক্টোবরে স্বাক্ষরিত একটি শান্তি চুক্তি। দুর্গ ছাড়া এবং কৃষ্ণ সাগরে নৌবহর থাকার অধিকার ছাড়াই রাশিয়ানরা ক্রিমিয়া এবং মোলদাভিয়ার উপর থেকে তাদের দাবি ত্যাগ করে কিন্তু আজভ-এ একটি বন্দর নির্মাণের অনুমতি রুশদের দেওয়া হয়। যুদ্ধটি কৃষ্ণ সাগরে আধিপত্য বিস্তারের প্রথম পদক্ষেপ হিসেবে আজভ এবং ক্রিমিয়া লাভের জন্য একটি রাশিয়ান প্রচেষ্টার ফলাফল। হাবসবার্গ রাজতন্ত্র ১৭৩৭ সালে রাশিয়ার পক্ষ থেকে যুদ্ধে প্রবেশ করে, কিন্তু বেলগ্রেডের পৃথক চুক্তিতে অটোমানদের সাথে শান্তি করতে বাধ্য হয়। উত্তর সার্বিয়া, উত্তর বসনিয়া এবং এলটেনিয়া আত্মসমর্পণ করে, এবং অটোমানদের কনস্টান্টিনোপলের দিকে রাশিয়ান আক্রমণ প্রতিহত করার সুযোগ দেয়। বিনিময়ে, সুলতান হাবসবার্গ সম্রাটকে সকল অটোমান খ্রিস্টান বিষয়ের সরকারী রক্ষক হিসেবে স্বীকার করেন। এই পদটি রাশিয়াও দাবি করেছিল। অস্ট্রিয়ার শান্তি চুক্তি রাশিয়াকে নিস-এ শান্তি গ্রহণ করতে বাধ্য করে। রাশিয়ানদের আংশিক বিজয়ের মাধ্যমে যুদ্ধ শেষ হয়।
## তথ্যসূত্র

বিষয়শ্রেণী:ইসলামের ইতিহাস
বিষয়শ্রেণী:উসমানীয় সাম্রাজ্যের ইতিহাস
বিষয়শ্রেণী:উসমানীয় সাম্রাজ্যের সামরিক ইতিহাস
বিষয়শ্রেণী:রাশিয়ার শান্তি চুক্তি
বিষয়শ্রেণী:উসমানীয় সাম্রাজ্যের শান্তি চুক্তি
ভিয়েতনাম জাতীয় ফুটবল দল

**ভিয়েতনাম জাতীয় ফুটবল দল** () হচ্ছে আন্তর্জাতিক ফুটবলে ভিয়েতনামের প্রতিনিধিত্বকারী পুরুষদের জাতীয় দল, যার সকল কার্যক্রম ভিয়েতনামের ফুটবলের সর্বোচ্চ নিয়ন্ত্রক সংস্থা ভিয়েতনাম ফুটবল ফেডারেশন দ্বারা নিয়ন্ত্রিত হয়। এই দলটি ১৯৫২ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৪৭ সালের ২০শে এপ্রিল তারিখে, ভিয়েতনাম প্রথমবারের মতো আন্তর্জাতিক খেলায় অংশগ্রহণ করেছে; হংকংয়ের মং ককে অনুষ্ঠিত উক্ত ম্যাচে ভিয়েতনাম হংকংয়ের কাছে ৩–২ গোলের ব্যবধানে পরাজিত হয়েছে।

৪০,০০০ ধারণক্ষমতাবিশিষ্ট মাই দিনহ জাতীয় স্টেডিয়ামে *রং ভাং* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ভিয়েতনামের রাজধানী হ্যানয়ে অবস্থিত। বর্তমানে এই দলের ম্যানেজারের দায়িত্ব পালন করছেন পার্ক-হ্যাং সেও এবং অধিনায়কের দায়িত্ব পালন করছেন ভিয়েত্তেলের রক্ষণভাগের খেলোয়াড় কুয়ে গোক হাই।

ভিয়েতনাম এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপে ভিয়েতনাম এপর্যন্ত ৪ বার অংশগ্রহণ করেছে, যার মধ্যে সেরা সাফল্য হচ্ছে ১৯৫৬ এবং  ১৯৬০ এএফসি এশিয়ান কাপে চতুর্থ স্থান অর্জন করা। এছাড়াও, এএফএফ চ্যাম্পিয়নশিপে ভিয়েতনাম অন্যতম সফল দল, যেখানে তারা ২টি (২০০৮ এবং ২০১৮) শিরোপা জয়লাভ করেছে।

লে চং ভিনহ, ফা থানহ লুন, ভাই তাই এম ফান, কুয়ে গোক হাই এবং দুক গুয়েন আনহের মতো খেলোয়াড়গণ ভিয়েতনামের জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৮ সালের সেপ্টেম্বর মাসে প্রকাশিত র‌্যাঙ্কিংয়ে ভিয়েতনাম তাদের ইতিহাসে সর্বোচ্চ অবস্থান (৮৪তম) অর্জন করে এবং ২০০৬ সালের জুন মাসে প্রকাশিত র‌্যাঙ্কিংয়ে তারা ১৭২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ভিয়েতনামের সর্বোচ্চ অবস্থান হচ্ছে ৫৮তম (যা তারা ২০০২ সালে অর্জন করেছিল) এবং সর্বনিম্ন অবস্থান হচ্ছে ১৭৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## তথ্যসূত্র

## বহিঃসংযোগ
*  
* ফিফা-এ ভিয়েতনাম জাতীয় ফুটবল দল  
* এএফসি-এ ভিয়েতনাম জাতীয় ফুটবল দল 

বিষয়শ্রেণী:ভিয়েতনাম জাতীয় ফুটবল দল
বিষয়শ্রেণী:এশিয়ার জাতীয় ফুটবল দল
জাহিদ ফজল

**জাহিদ ফজল** (; জন্ম: ১০ নভেম্বর, ১৯৭৩) পাঞ্জাবের শিয়ালকোট এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে লাহোর দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম কিংবা অফ ব্রেক বোলিংয়ে পারদর্শী ছিলেন তিনি।

## প্রথম-শ্রেণীর ক্রিকেট
১৯৮৯-৯০ মৌসুম থেকে ২০০৪ সাল পর্যন্ত জাহিদ ফজলের প্রথম-শ্রেণীর খেলোয়াড়ী জীবন চলমান ছিল। ফেব্রুয়ারি, ১৯৯০ সালে হাউজ বিল্ডিং ফাইন্যান্স কর্পোরেশনের বিপক্ষে পাকিস্তান অটোমোবাইলস কর্পোরেশনের সদস্যরূপে প্রথম-শ্রেণীর ক্রিকেটে অভিষেক ঘটে তার। একমাত্র ইনিংসে অর্ধ-শতরান করেছিলেন তিনি।

## আন্তর্জাতিক ক্রিকেট
সমগ্র খেলোয়াড়ী জীবনে নয়টিমাত্র টেস্ট ও উনিশটি একদিনের আন্তর্জাতিকে অংশগ্রহণ করেছেন জাহিদ ফজল। ১৫ নভেম্বর, ১৯৯০ তারিখে করাচীতে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ২২ সেপ্টেম্বর, ১৯৯৫ তারিখে শিয়ালকোটে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি।

নভেম্বর, ১৯৯০ সালে পাকিস্তানে সফররত নিউজিল্যান্ড দলের বিপক্ষে সিরিজের তৃতীয় ওডিআইয়ে প্রথমবারের মতো আন্তর্জাতিক ক্রিকেটে অংশ নেন। ২৫ অক্টোবর, ১৯৯১ তারিখে শারজায় অনুষ্ঠিত উইলস ট্রফি প্রতিযোগিতার চূড়ান্ত খেলায় ভারতের বিপক্ষে ব্যক্তিগত সর্বোচ্চ ৯৮ রানের অপরাজিত ইনিংস খেলে রিটায়ার হার্ট হন। এছাড়াও, ১৯৯২ সালের ক্রিকেট বিশ্বকাপ প্রতিযোগিতার শিরোপা বিজয়ী পাকিস্তান দলের পক্ষে খেলেছিলেন তিনি।

সেপ্টেম্বর, ১৯৯৫ সালে সফরকারী শ্রীলঙ্কা দলের বিপক্ষে সিরিজের তৃতীয় টেস্টে সর্বশেষ আন্তর্জাতিক খেলায় অংশ নেন। ২৩ ও ১ রান তুলেছিলেন তিনি। সবমিলিয়ে টেস্টে ১৮.০০ ও ওডিআইয়ে ২৩.২০ গড়ে রান পেয়েছিলেন তিনি। তবে, অবসর গ্রহণের পর তার প্রথম-শ্রেণীর ক্রিকেট ও লিস্ট এ ক্রিকেটে ব্যাটিং গড়ে ত্রিশের অধিক ছিল। আন্তর্জাতিক ক্রিকেট থেকে উপেক্ষিত হলেও ২০০৪ সাল পর্যন্ত ঘরোপা পর্যায়ের ক্রিকেটে অংশ নিয়েছেন। 

## তথ্যসূত্র

## আরও দেখুন
* ইজাজ বাট
* রিজওয়ান-উজ-জামান
* ১৯৯২ ক্রিকেট বিশ্বকাপ দলসমূহ
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* পাকিস্তানি একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯২ ক্রিকেট বিশ্বকাপের ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:পাকিস্তান ইন্টারন্যাশনাল এয়ারলাইন্সের ক্রিকেটার
বিষয়শ্রেণী:পাকিস্তান অটোমোবাইলস কর্পোরেশনের ক্রিকেটার
বিষয়শ্রেণী:শিয়ালকোট থেকে আগত ক্রিকেটার
বিশ্বজিৎ সিং

**বিশ্বজিৎ সিং** (জন্ম ৮ নভেম্বর ১৯৯১) একজন ভারতীয় ক্রিকেটার। তিনি ২০১৭ সালের ৪ মার্চ বিজয় হাজারে ট্রফি (২০১৬-১৭) তে প্রথম তালিকায় জম্মু ও কাশ্মীর ক্রিকেট দলের হয়ে ডেবিউ করেন।

## তথ্যসূত্র

## বহিঃসংযোগ
* 

বিষয়শ্রেণী:ভারতীয় ক্রিকেটার
বিষয়শ্রেণী:জম্মু ও কাশ্মীরের ক্রিকেটার
বিষয়শ্রেণী:ভারতীয় ক্রিকেটারদের তালিকা
বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জম্মুর ব্যক্তি
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
শামস নাভেদ উসমানি

**শামস নাভেদ উসমানি** (১৯৩১ – ২৬ আগস্ট ১৯৯৩) একজন ভারতীয় শিক্ষক, দার্শনিক ও মুসলিম পণ্ডিত ছিলেন। তিনি একইসাথে ইসলাম, হিন্দুধর্ম, খ্রিস্টধর্ম, বৌদ্ধ, জৈন ও শিখ শাস্ত্রের পণ্ডিত ছিলেন। তিনি বিভিন্ন ধর্ম বিশ্বাসের আন্তঃসম্পর্ক নিয়ে সংলাপের জন্য পরিচিত ছিলেন। তিনি দেওবন্দের উসমানি পরিবারের সদস্য। উসমানি একইসাথে হিন্দু ও ইসলাম ধর্মে শিক্ষালাভ ও পারদর্শীতার জন্য সম্মানিত আচার্য ও মাওলানা উপাধি লাভ করেছিলেন। তার গবেষণার প্রাপ্তিসমূহ ভারতের শিক্ষাবিদদের কাছে ব্যাপকভাবে সমালোচিত হয়েছে।

## প্রারম্ভিক জীবন

শামস নাভেদ উসমানি ১৯৩১ সালে দেওবন্দে জন্মগ্রহণ করেন। তিনি দারুল উলুম দেওবন্দের প্রতিষ্ঠাতা ফজলুর রহমান উসমানি'র পৌত্র এবং শাব্বির আহমেদ উসমানি'র ভ্রাতুষ্পুত্র। ব্যক্তিগত জীবনে তিনি বিবাহিত ছিলেন। খাদেজা নাভেদ উসমানি তার স্ত্রী। তিনি মাদ্রাসা শিক্ষা গ্রহণ করেননি। দেওবন্দের উলামা পরিবারে জন্মগ্রহণের কারণে শৈশবে নিজগৃহে ইসলাম শিক্ষা গ্রহণ করেন। স্বাগ্রহে সংস্কৃত চর্চা শুরু করেন। তিনি আলিগড় মুসলিম বিশ্ববিদ্যালয় হতে স্নাতকোত্তর অর্জন করেন এবং উত্তর প্রদেশের রামপুরে আধা-সরকারি বিদ্যালয়ে ইতিহাস ও ভূগোল পড়াতেন।

## উল্লেখযোগ্য কর্ম
শামস নাভেদ উসমানি একইসাথে ইসলাম, হিন্দু, খ্রিস্ট, বৌদ্ধ, জৈন ও শিখ ধর্ম শাস্ত্রে পণ্ডিত ছিলেন। তিনি হিন্দুপুরাণে বর্ণিত প্রথম মানব মনুকে ইসলাম ধর্মের নবী নূহ  হিসেবে চিহ্নিত করেছিলেন। ইসলামী ঐতিহ্যে ইঞ্জিল এবং তওরাত সম্পর্কিত বিশ্বাস অনুসারে তিনি দাবি করেছিলেন যে, বেদও একটি ঐশ্বরিক গ্রন্থ, তবে গ্রন্থটির বিশুদ্ধতা নষ্ট হয়েছে। উসমানি পরামর্শ দেন যে, হিন্দু ধর্মানুসারীরা মনু'র প্রতি ভুল বিশ্বাস আরোপ করেছে। তাবিশ মেহেদীর মতে, "তার গবেষণা থেকে যে ফলাফল এসেছে, তা একাডেমিক জগতে অস্থিরতার পরিবেশ সৃষ্টি করেছে"। তার অধ্যায়নের প্রাপ্তিসমূহ ভারতের শিক্ষাবিদদের কাছ থেকে ব্যাপক সমালোচনা লাভ করে। তিনি একইসাথে আচার্য ও মাওলানা উপাধি ধারণ করেছেন।

শামস নাভেদ উসমানি তার জীবদ্দশায় নিজে কোন গ্রন্থ রচনা করেননি। তবে সৈয়দ আবদুল্লাহ তারিক তার উপাখ্যান সংগ্রহ এবং সংকলন প্রকাশ করেছেন। তার উপাখ্যানসমূহ *আগার অভ ভি না জাগে তো* গ্রন্থে সংকলিত হয়েছে।

## মৃত্যু
শামস নাভেদ উসমানি ১৯৯৩ সালের ২৬ আগস্ট মৃত্যুবরণ করেন।

## তথ্যসূত্র

### গ্রন্থসূত্র
* 

বিষয়শ্রেণী:১৯৩১-এ জন্ম
বিষয়শ্রেণী:১৯৯৩-এ মৃত্যু
বিষয়শ্রেণী:মুসলিম পণ্ডিত
বিষয়শ্রেণী:দেওবন্দি ব্যক্তি
বিষয়শ্রেণী:হানাফী ব্যক্তি
বিষয়শ্রেণী:ব্রিটিশ ভারতীয় ব্যক্তি
বিষয়শ্রেণী:সুন্নি মুসলিম পণ্ডিত
বিষয়শ্রেণী:উত্তরপ্রদেশের ব্যক্তি
বিষয়শ্রেণী:২০শ শতাব্দীর ইসলামের মুসলিম পণ্ডিত
বিষয়শ্রেণী:উসমানি পরিবারের সদস্য
বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দেওবন্দের ব্যক্তি
বিষয়শ্রেণী:উসমানি পরিবার
বিষয়শ্রেণী:লখনউ বিশ্ববিদ্যালয়ের প্রাক্তন শিক্ষার্থী
সোডিয়াম ফসফেট

**সোডিয়াম ফসফেট** হল সোডিয়াম আয়ন (Na+) এবং ফসফেট আয়ন (PO43−) দিয়ে তৈরি বিভিন্ন ধরনের লবণ। একাধিক ফসফেট আয়ন যুক্ত হয়ে  ডাই-, ট্রাই, টেট্রা- এবং পলিফসফেট আয়ন গঠন করে। অর্থাৎ পুরো একটি ফসফেট পরিবার তৈরি হয়। এই ফসফেট লবণগুলির বেশিরভাগই অনার্দ্র (জল-মুক্ত) এবং সোদক কেলাস উভয় রূপেই পাওয়া যায়। তবে ফসফেট লবণের সোদক কেলাসগুলি  অনার্দ্র রূপগুলির চেয়ে বেশি পরিচিত।

## ব্যবহার
খাদ্য প্রক্রিয়াকরণ এবং জল পরিশোধনে সোডিয়াম ফসফেটের ব্যবহার রয়েছে। উদাহরণস্বরূপ বলা যায়, অবদ্রাবক ( emulsifiers)  হিসাবে প্রক্রিয়াজাত চীজ তৈরির সময় সোডিয়াম ফসফেট প্রায়শই  ব্যবহৃত হয়। এছাড়া খাদ্য পদার্থ ঘন করতে  এবং রুটির কারখানায় ফেনা তৈরির কজে এর ব্যবহার দেখা যায়। প্রক্রিয়াজাত খাবারের অম্লতা নিয়ন্ত্রণ (pH) করতেও সোডিয়াম ফসফেট কাজে লাগে।

## মনো-ফসফেট শ্রেণি
সোডিয়াম মনো-ফসফেটের সাধারণত তিনটি শ্রেণি দেখা যায়। এগুলি অর্থো-ফসফেট(PO43−), হাইড্রোজেন ফসফেট(HPO42−), এবং ডাই-হাইড্রোজেন ফসফেট (H2PO4−) আয়ন থেকে প্রাপ্ত। সর্বাধিক পরিচিত লবণের কয়েকটি নিচের সারণীতে দেখানো হয়েছে।

## ডাই- এবং পলি-ফসফেট শ্রেণি
এই ফসফেটগুলি ছাড়াও, পাইরোফসফেট (যাকে ডাইফসফেটও বলা হয়), ট্রাইফসফেট এবং উচ্চ পলিমারের এর সঙ্গে সোডিয়াম অনেকগুলি দরকারী লবণ তৈরি করে। এই লবণের মধ্যে বাণিজ্যিকভাবে ডাইফসফেট লবণগুলি বেশি জনপ্রিয়।

## তথ্যসূত্র

বিষয়শ্রেণী:অজৈব যৌগ
বিষয়শ্রেণী:সোডিয়াম যৌগ
বিষয়শ্রেণী:ফসফেট
আজাদ হিন্দ দল

**আজাদ হিন্দ দল** ভারতীয় স্বাধীনতা লীগের এক শাখা সংগঠন ছিল। দ্বিতীয় বিশ্বযুদ্ধের সময় আজাদ হিন্দ ফৌজ কর্তৃক ইম্ফল দখলের পর  ব্রিটিশ ভারতের প্রশাসনিকভার গ্রহণের নিমিত্ত এটি গঠিত হয়েছিল। সুভাষচন্দ্র বসু ব্রিটিশ ভারতে ইন্ডিয়ান সিভিল সার্ভিস তথা ভারতীয় প্রশাসনিক সেবার স্থানে ও পরিবর্তে এটি গড়েছিলেন এবং এটি সোভিয়েত ইউনিয়ন বা তৎকালীন ফ্যাসিস্ট রাষ্ট্রসমূহের একদলীয় রাজনৈতিক, আমলাতান্ত্রিক এবং নাগরিক প্রশাসনিক ব্যবস্থার মতো শাসন ব্যবস্থা প্রবর্তনের প্রাথমিক চিন্তা-ভাবনার মধ্যে ছিল। ১৯৪৪ খ্রিস্টাব্দের এপ্রিল ও মে মাসে ইউ গো অভিযানে আজাদ হিন্দ ফৌজ ইম্ফল ও কোহিমার আশেপাশের ছোট ছোট অঞ্চল দখল করলে আজাদ হিন্দ দলকে আজাদ হিন্দ বাহিনীর সাথে সে সমস্ত অঞ্চলে  প্রশাসনিক ও পুনর্বাসনের জন্য প্রেরণ করা হয়েছিল।

## তথ্যসূত্র

* এমএল হওনার .তিহাসিক জার্নাল, খণ্ড। 15, নং 1। (মার্।, 1972), পিপি।&nbsp;187–190।
* উইলিয়াম গোল্ড মরহুম Colonপনিবেশিক ভারতে হিন্দু জাতীয়তাবাদ এবং রাজনীতির ভাষা। কেমব্রিজ স্টাডিজ ইন ইন্ডিয়ান হিস্ট্রি অ্যান্ড সোসাইটি (নং 11) .পি 256।
* পূর্ব এশিয়ার ভারতীয় জাতীয় সেনা । হিন্দুস্তান টাইমস
* ট্রিবিউন, চণ্ডীগড়।
* বক্তৃতা । ইওরোজবিপি.কম

বিষয়শ্রেণী:একদলীয় ব্যবস্থার রাজনৈতিক দল
বিষয়শ্রেণী:সুভাষচন্দ্র বসু
বিষয়শ্রেণী:আজাদ হিন্দ ফৌজ
মালি জাতীয় ক্রিকেট দল

**মালি জাতীয় ক্রিকেট দল** আন্তর্জাতিক ক্রিকেট খেলায় মালির প্রতিনিধিত্বকারী জাতীয় দল। দলটি আফ্রিকান ক্রিকেট অ্যাসোসিয়েশনের অন্তর্ভুক্ত। ২০০২ সাল থেকে সংগঠিতভাবে ক্রিকেট খেলা শুরু করলেও দেশটি ২০০৫ সালে আইসিসির সদস্যপদ লাভ করে।।

২০১৭ সাল থেকে দেশটি আইসিসি এর সহযোগী সদস্যপদ লাভ করে। পরবর্তীতে 
২০১৮ সালের এপ্রিল মাসে, আইসিসি তার সকল সদস্যকে পূর্ণ টুয়েন্টি২০ আন্তর্জাতিক মর্যাদা দেয়ার সিদ্ধান্ত নেয়।।  ফলে ১ জানুয়ারি ২০১৯ এর পরবর্তীতে, মালি এবং অন্যান্য সকল আইসিসি সদস্যের মধ্যবর্তী টুয়েন্টি২০ ম্যাচগুলো আন্তর্জাতিক পাবে। ।

## তথ্যসূত্র

## বহিঃসংযোগ
* ইএসপিএনক্রিকিনফোতে মালি

বিষয়শ্রেণী:জাতীয় ক্রিকেট দল
বিষয়শ্রেণী:মালির ক্রিকেট
বিষয়শ্রেণী:মালির ক্রীড়া
বিষয়শ্রেণী:আন্তর্জাতিক ক্রিকেটে মালি
বিষয়শ্রেণী:মালির জাতীয় ক্রীড়া দলসমূহ
কুনার উপত্যকা

**কুনার উপত্যকা** আফগানিস্তান এবং পাকিস্তানের একটি উপত্যকা। আফগানিস্তানে উপত্যকার দৈর্ঘ্য প্রায় পুরোপুরি সরু এবং উভয় পক্ষের খাড়া এবং সাথে রাস্তাযুক্ত পাহাড়। উভয় পক্ষের খাড়া এবং রাস্তাযুক্ত পাহাড়ের সাথে। উপত্যকার কেন্দ্রটি দক্ষিণে প্রবাহিত কর্ণ নদী দ্বারা অধিকৃত হয়েছে যেখানে এটি কাবুল নদীর সাথে মিলিত হয়েছে। উপজীব্য কৃষিকাজ এবং ছাগল-পালন উপত্যকার তল এবং নিম্নতর উচ্চতাতে কৃষিক্ষেত্রের সীমাবদ্ধতা। পাশের কিছু উপত্যকায় সীমিত ও ছোট বনাঞ্চল রয়েছে তবে উপত্যকার ৯৫% এরও বেশি বন উজাড় হয়েছে। উচ্চতর উঁচুতে সীমিত অঞ্চলে টেকসই ঘাসযুক্ত পাহাড়ের তৃণভূমি রয়েছে। অবিশ্বাস্যরূপে যদি কুনার উপত্যকাটি প্রাথমিক ভৌগোলিক বৈশিষ্ট্য হিসাবে দ্রুতগতির পঙ্কিল নদী সহ একটি শুষ্ক, পাথুরে, খাড়া প্রাকৃতিক দৃশ্য। 

## আরও দেখুন
*কুনার নদী
*কুনার প্রদেশ

## তথ্যসূত্র

বিষয়শ্রেণী:আফগানিস্তানের উপত্যকা
বিষয়শ্রেণী:খাইবার পাখতুনখোয়ার উপত্যকা
বিষয়শ্রেণী:চিত্রাল জেলা
বিষয়শ্রেণী:কুনার প্রদেশের ভূমিরূপ
আল-বাকিরিয়া মসজিদ

**আল-বাকিরিয়া মসজিদ** হলো ইয়েমেনের উসমানীয় গভর্নর হাসান পাশা কর্তৃক ১৫৯৬-৯৭ সালের দিকে সানাতে নির্মিত একটি মসজিদ। ১৬২৬ সালে উসমানীয়রা ইয়েমেন থেকে বের হয়ে যাওয়ার পর মসজিদটি ভগ্নদশায় পরিণত হয়, কিন্তু ১৮৭৮ সালে যখন তারা সানা পুনর্দখল করে তখন পুরোপুরি পুনরুদ্ধার করা হয়।

## চিত্রশালা

Mosque of Bakeereya 1926.jpg|১৯২৬ সালে আল-বাকিরিয়া মসজিদ
Al-Bakirya Mosque, Sana'a (2286904368).jpg
Al-Bakirya Mosque, Sana'a (2286903588).jpg|আল-বাকিরিয়া মসজিদের মিনার


## আরও দেখুন
* ইয়েমেনের মসজিদের তালিকা
* ইয়েমেনে ইসলাম

## তথ্যসূত্র

## বহিঃসংযোগ

বিষয়শ্রেণী:ইয়েমেনের মসজিদ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:সানার মসজিদ
আব্বাসী মসজিদ

**আব্বাসী মসজিদ** হলো পাকিস্তানের পাঞ্জাবের বাহাওয়ালপুর জেলার একটি মসজিদ। এটি চোলিস্তান মরুভূমির মধ্যে ইয়াঝমান তহশিলের দিরাওয়ার দুর্গের নিকটে অবস্থিত। মসজিদটি নওয়াব বাহাওয়াল খান কর্তৃক ১৮৪৯ সালে নির্মিত হয়।

## চিত্রশালা

Abbasi mosque minarets.jpg
Entrance to Abbasi Mosque, Bahawalpur.jpg|আব্বাসী মসজিদের প্রবেশপথ
Inside Abbasi Mosque 0852.jpg
Inside Abbasi Mosque 0859.jpg|আব্বাসী মসজিদের অভ্যন্তরীণ দৃশ্য


## আরও দেখুন
* পাকিস্তানের মসজিদের তালিকা
* পাকিস্তানে ইসলাম

## তথ্যসূত্র

## বহিঃসংযোগ

বিষয়শ্রেণী:পাকিস্তানের মসজিদ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:১৮৪৯-এ ব্রিটিশ ভারতে প্রতিষ্ঠিত
বিষয়শ্রেণী:বাহাওয়ালপুর রাজ্য
বিষয়শ্রেণী:বাহাওয়ালপুর জেলার ভবন এবং কাঠামো
নিয়ারিড (প্রাকৃতিক উপগ্রহ)

**নিয়ারিড** (ইংরেজি: Nereid, ) বা **নেপচুন ২** (ইংরেজি: Neptune II) হল নেপচুনের তৃতীয় বৃহত্তম প্রাকৃতিক উপগ্রহ। সৌরজগতে যতগুলি প্রাকৃতিক উপগ্রহের কথা জানা যায়, তার মধ্যে নেপচুনের কক্ষপথই সর্বাপেক্ষা উৎকেন্দ্রিকতা-সম্পন্ন। ১৯৪৯ সালে গেরার্ড কাইপার এটি আবিষ্কার করেছিলেন। এটিই নেপচুনের দ্বিতীয় আবিষ্কৃত উপগ্রহ।

## আবিষ্কার ও নামকরণ
১৯৪৯ সালের ১ মে ম্যাকডোনাল্ড মানমন্দিরের ৮২ ইঞ্চি টেলিস্কোপ থেকে গৃহীত ফোটোগ্রাফিক প্লেটগুলি থেকে নিয়ারিড উপগ্রহটি আবিষ্কার করেন গেরার্ড কাইপার। আবিষ্কারের প্রতিবেদনে তিনি উপগ্রহটির নাম প্রস্তাব করেছিলেন। রোমান দেবতা নেপচুনের সহচরী তথা গ্রিক পুরাণে কথিত নিয়ারিড নামক সামুদ্রিক নিম্ফ শ্রেণির নামানুসারে এটির নামকরণ করা হয়। ভয়েজার ২ মহাকাশযানের নেপচুন অতিক্রমণের আগে এটিই ছিল উক্ত গ্রহের দ্বিতীয় তথা শেষ আবিষ্কৃত উপগ্রহ (১৯৮১ সালে লারিসার একটি অকাল্টেশনের পর্যবেক্ষণ বাদ দিলে)।

## আরও দেখুন
* নেপচুনের প্রাকৃতিক উপগ্রহ

## তথ্যসূত্র

বিষয়শ্রেণী:নেপচুনের প্রাকৃতিক উপগ্রহ
বিষয়শ্রেণী:অনিয়মিত প্রাকৃতিক উপগ্রহ
১৯৪৯০৫০১
বিষয়শ্রেণী:গেরার্ড কাইপারের আবিষ্কার
ভালুকা থানা

**ভালুকা থানা** বাংলাদেশের ময়মনসিংহ জেলার অন্তর্গত ভালুকা উপজেলার একটি থানা।

## প্রতিষ্ঠাকাল
১৯১৭ সালে গফরগাঁও থানাকে বিভক্ত করে ভালুকা থানা প্রতিষ্ঠিত হয়।

## প্রশাসনিক এলাকাসমূহ
ভালুকা উপজেলার ১টি পৌরসভা ও ১১টি ইউনিয়নের প্রশাসনিক কার্যক্রম ভালুকা থানার আওতাধীন।

;পৌরসভা:
* ভালুকা

;ইউনিয়নসমূহ:
* ১নং উথুরা
* ২নং মেদুয়ারী
* ৩নং ভরাডোবা
* ৪নং ধীতপুর
* ৫নং বিরুনিয়া
* ৬নং ভালুকা
* ৭নং মল্লিকবাড়ী
* ৮নং ডাকাতিয়া
* ৯নং কাচিনা
* ১০নং হবিরবাড়ী
* ১১নং রাজৈ

## আরও দেখুন
* ভালুকা উপজেলা
* ময়মনসিংহ জেলা

## তথ্যসূত্র

## বহিঃসংযোগ

বিষয়শ্রেণী:ময়মনসিংহ জেলার থানা
বিষয়শ্রেণী:ভালুকা উপজেলা
উপ-উপাচার্য

**প্রো-ভাইস-চ্যান্সেলর** (বা **প্রো-ভাইস-চ্যান্সেলর**, **পিভিসি** ) বা **উপ-উপাচার্য** ( **ডিভিসি** ) একজন ডেপুটি   একটি বিশ্ববিদ্যালয়ের উপাচার্যকে বুঝিয়ে থাকে। প্রাচীন ঐতিহ্যবাহী ইংরেজি বিশ্ববিদ্যালয় এবং কমনওয়েলথ বিশ্ববিদ্যালয়গুলিতে তাদের ঐতিহ্য অনুসরণ করে, পিভিসিগুলি সাধারণত একাডেমিক ছিলেন যারা তাদের নিয়মিত পাঠদান এবং গবেষণার পাশাপাশি সীমিত সময়ের জন্য অতিরিক্ত পরিচালনার দায়িত্ব গ্রহণ করেছিলেন। তবে নতুন ইংলিশ বিশ্ববিদ্যালয়গুলিতে (যেমন পলিটেকনিক হিসাবে উদ্ভূত) পোস্টটি সাধারণত স্থায়ী ছিল এবং এখন পুরানো বিশ্ববিদ্যালয়গুলির মধ্যেও এটি ক্রমবর্ধমান প্রবণতা। ব্যক্তিগত প্রো-ভাইস-চ্যান্সেলররা প্রশাসন, গবেষণা ও উন্নয়ন, শিক্ষার্থী বিষয়াদি, এবং একাডেমিক এবং শিক্ষা বিষয়ক ক্ষেত্রগুলির দায়িত্বে থাকতে পারেন। কিছু কিছু বিশ্ববিদ্যালয়ে উপাচার্যের অধীনস্থ এক বা একাধিক উপ-উপাচার্য রয়েছেন, সহ-উপাচার্য সহ-উপাচার্যের অধীনে নির্বাহী স্তরের র‌্যাঙ্কিংয়ে থাকেন। পিভিসি বা ডিভিসি সাধারণত বিশ্ববিদ্যালয় থেকে অনুপস্থিত থাকাকালীন আনুষ্ঠানিক ও নির্বাহী উভয় কার্যক্রমে উপাচার্যের বিকল্পধারায় ক্ষমতাপ্রাপ্ত হন।

স্কটল্যান্ডে উপ-উপাচার্য এবং উপ-উপাচার্যের পরিবর্তে উপ-অধ্যক্ষ এবং সিনিয়র উপ-অধ্যক্ষের পদবি ব্যবহার করা হয়। স্টার্লিং বিশ্ববিদ্যালয়ে একজন সিনিয়র উপ-অধ্যক্ষ এবং তিনজন উপ-অধ্যক্ষ রয়েছেন। সময়ের যে কোনও সময়ে বিশ্ববিদ্যালয়ের প্রয়োজনের উপর ভিত্তি করে এই সংখ্যাটি পৃথক হতে পারে, তবে এগুলি সাধারণত পাঠদান, শেখানো, শেখা, স্নাতক শিক্ষার্থী এবং আন্তর্জাতিক বিষয়গুলি আবশ্যক।

অস্ট্রেলিয়ান ক্যাথলিক বিশ্ববিদ্যালয়ে, তিনজন উপ-উপাচার্য রয়েছেন, প্রত্যেকে একাডেমিক বিষয়গুলির একটি অঞ্চল এবং একটি আঞ্চলিক অঞ্চল উভয়ের জন্য দায়বদ্ধ। অস্ট্রেলিয়ার নিউ ইংল্যান্ড বিশ্ববিদ্যালয়ের তিনটি পিভিসি (দুটি ডিন এবং অন্য একাডেমিক) এবং একজন উপ ভিসি (গবেষণা) রয়েছে। ফেডারেশন বিশ্ববিদ্যালয় অস্ট্রেলিয়ায় পাঁচ জন উপ-উপাচার্য এবং একজন উপ-উপাচার্য রয়েছেন। 

নিউজিল্যান্ডের বিশ্ববিদ্যালয়গুলিতে, *উপ-উপাচার্য* পদটি কখনও কখনও উত্তর আমেরিকার বিশ্ববিদ্যালয়গুলির কলেজ এবং স্কুলগুলির ডিনগুলির সমতুল্য সিনিয়র এক্সিকিউটিভ পদগুলি বোঝাতে ব্যবহৃত হয়। এক্ষেত্রে *ডিন* শব্দটি সাধারণত প্রোগ্রাম এবং শিক্ষার্থীদের সাথে সম্পর্কিত একাডেমিক প্রশাসনিক পদের জন্য সংরক্ষিত থাকে। বেশিরভাগ বিশ্ববিদ্যালয়গুলি উপর্যুক্ত অর্থে উপ-উপাচার্য শব্দটি ব্যবহার করে। পাকিস্তানে, মেহরান প্রকৌশল ও প্রযুক্তি বিশ্ববিদ্যালয় একমাত্র বিশ্ববিদ্যালয়, যেখানে প্রো-ভাইস চ্যান্সেলর পদ রয়েছে।

## আরো দেখুন

* বিশ্ববিদ্যালয় প্রধানদের তালিকা

## তথ্যসূত্র

বিষয়শ্রেণী:উচ্চশিক্ষায়তনিক প্রশাসক
বিষয়শ্রেণী:বিশ্ববিদ্যালয় ও মহাবিদ্যালয়ের প্রধান
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:শিক্ষায়তনিক প্রশাসন
অল ইন্ডিয়া সুন্নি কনফারেন্স

**অল ইন্ডিয়া সুন্নি কনফারেন্স** (হিন্দি: आल इन्डिया सुन्नी कांफ्रेंस, উর্দু: آل انڈیا سنی کانفرنس ) ব্রিটিশ ভারতের আহলে সুন্নাত ওয়াল জামাতের একটি রাজনৈতিক সংগঠন যার অধীনে অনেকগুলো সমাবেশ অনুষ্ঠিত হয়েছিলো। ১৯২৫ সালে কংগ্রেস নেতৃত্বাধীন ধর্মনিরপেক্ষ ভারতীয় জাতীয়তাবাদের প্রেক্ষাপটে সম্মেলনটি প্রতিষ্ঠিত হয়েছিল। পীর জামাত আলী শাহ, মাওলানা নঈম উদ্দিন মুরাদাবাদী, মোস্তফা রেজা খান কাদেরী, আমজাদ আলী আজমী, মাওলানা আবদুল হামিদ খান কাদেরী ও মোহাম্মদ আবদুল গফুর হাযারাভী সহ বেরেলীর ব্যক্তিত্বের নেতৃত্বে ভারতের ভূ-রাজনৈতিক পরিস্থিতি পরিবর্তন করে।  ১৯২৫ সালের ১৭, ১৮ ও ১৯ মার্চ মুরাদাবাদে দলটির প্রথম সম্মেলন অনুষ্ঠিত হয়। পাকিস্তান প্রতিষ্ঠার পর দলটির পুনঃ নামকরণ করে রাখা হয় *জমিয়তে উলামায়ে পাকিস্তান*।

## প্রতিষ্ঠা
জামিয়া নাঈমিয়ায় সভায় বেশ কয়েকজন সুন্নি ওলামা উপস্থিত ছিলেন, ১৯২৫ সালের মার্চের ১৭-১৯ তারিখ মুরাদাবাদে *জামিয়াত-এ-আলিয়া-আল মার্কাজিয়া* নামে একটি সংগঠন গঠন করেন যা সাধারণত *অল ইন্ডিয়া সুন্নি সম্মেলন* (এআইএসসি) নামে পরিচিত। উদ্বোধনী অধিবেশনে পীর জামাত আলী শাহ সভাপতি ও সভা আহ্বায়ক, নায়েবে আমীর হিসেবে সহ-সভাপতি মোহাম্মদ আবদুল গফুর হাজারভী ও মাওলানা নঈম উদ্দীন মুরাদাবাদীকে নাজিম-ই-আলা (সাধারণ সম্পাদক) হিসাবে নির্বাচিত করা হয়।

## উদ্দেশ্য
এআইএসসি (AISC) এর মূল লক্ষ্য ছিল ভারতে এক প্ল্যাটফর্মে সুন্নি সংখ্যাগরিষ্ঠতা এবং অন্যদের মধ্যে তাদের সামাজিক, শিক্ষাগত ও রাজনৈতিক উন্নয়নের জন্য কাজ করা।

## অল ইন্ডিয়া সেশন
* ১৯২৫ সালে "প্রথম অল ইন্ডিয়া সুন্নি সম্মেলন"-এ ভারতবর্ষ থেকে তিনশত ওলামা-মাশায়েখ উপস্থিত ছিলেন। এআইএসসি মুসলিম সমাজে ইসলামবিরোধী রীতিনীতি কীভাবে সামনে উপনীত হয়েছিল এবং কীভাবে এসব দূর করা যাবে, মুসলমানদের মধ্যে ভ্রাতৃত্বের এবং ইসলাম প্রচারে আহলে সুন্নাত ওয়াল জামায়াতের নেতাদের ভূমিকা ও কাজের প্রয়োজনীয়তা নিয়ে কাজ করেছিল। এছাড়াও, এটি মুসলমানদের জন্য আধুনিক শিক্ষা অর্জনের প্রয়োজনীয়তার উপরও জোর দিয়েছিল। 
* জামাত আলী শাহের সভাপতিত্বে ১৯৩৫ সালের অক্টোবরে বদায়ুনে *দ্বিতীয় অল ইন্ডিয়া সুন্নি সম্মেলন* অনুষ্ঠিত হয়। তিনি পুনরায় সংগঠনটির সভাপতি নির্বাচিত হন। ওলামা ও সাধারণ মুসলমানদের মধ্যে ঐক্যের প্রয়োজনীয়তা এবং শহীদ গঞ্জ মসজিদ আন্দোলনে ওলামাদের ভূমিকা তুলে ধরেন। আরবে ইবনে সৌদ এর নীতির সমালোচনা করার সময়, সম্মেলনে মুসলমানদের পবিত্র ও পূণ্যবান স্থানগুলির প্রতি সম্মান জানানোর দাবি করেছিল। 
* *তৃতীয় অল ইন্ডিয়া সুন্নি সম্মেলন* ১৯৪৬ সালের ২৭-৩০ এপ্রিল বেনারসে সৈয়দ জামাত আলী শাহের সভাপতিত্বে অনুষ্ঠিত হয়েছিল, যাতে বিপুল সংখ্যক লোকের উপস্থিতি ছিল। ১৯৪৬ সালের ৩০ এপ্রিল বেনারস অধিবেশনে নিম্নোক্ত প্রস্তাবটি পাস হয়েছিল। অল ইন্ডিয়া সুন্নি সম্মেলনের অধিবেশনে পাকিস্তানের দাবিকে পুরোপুরি সমর্থন দেওয়া হয় এবং ঘোষণা করেছিল যে বেরলভী আন্দোলনের অন্তর্ভুক্ত ওলামা ও মাশাইখরা ইসলামী সরকার প্রতিষ্ঠায় সহায়তা করবে।

## তথ্যসূত্র

## বহিঃসংযোগ
* উর্দুতে অল ইন্ডিয়া সুন্নি কনফারেন্সের ইতিহাস

বিষয়শ্রেণী:বেরলভী সংগঠন
বিষয়শ্রেণী:ভারত ভিত্তিক ইসলামি সংগঠন
বিষয়শ্রেণী:ইসলামি সম্মেলন
বিষয়শ্রেণী:বেরলভী রাজনৈতিক দল
বিষয়শ্রেণী:ইসলামের ১৯২০-এর দশক
বিষয়শ্রেণী:সুন্নি সংগঠন
স্টার্ট আপ

***স্টার্ট আপ*** () বায়ে সুজি হলো নাম জু-হিউক, কিম সিওন-হো এবং কং হান-না অভিনীত একটি দক্ষিণ কোরিয়ান টেলিভিশন সিরিজ। এই সিরিজটি এমন এক মহিলাকে কেন্দ্র করে নির্মিত যাঁর স্টিভ জবসের মতো একজন উদ্যোক্তা হওয়ার স্বপ্ন রয়েছে, তিনি গোপনে তার প্রথম প্রেম, এবং অন্য একজন যিনি তার প্রথম প্রেমের ভান করছেন। এটি টিভিএনতে ১৭ অক্টোবর থেকে ২0 ডিসেম্বর পর্যন্ত প্রতি শনি ও রবিবার ২১:00 এ প্রচারিত হয়েছিল। এটি নেটফ্লিক্সে স্ট্রিমিংয়ের জন্য উপলব্ধ।

## সংক্ষিপ্তসার
দক্ষিণ কোরিয়ার কল্পিত সিলিকন ভ্যালিটিতে স্যান্ডবক্স নামক এক সেটটি স্টার্টআপ সংস্থাগুলি বিশ্বের মানুষের গল্প বলে।

সিও ডাল-মাই (বায়ে সুজি) এমন এক যুবতী যিনি সিইও হওয়ার স্বপ্ন দেখেন। তিনি যখন ছোট ছিলেন তখন তিনি তার মা এবং বোন থেকে পৃথক হয়েছিলেন। এরপরে তিনি হান জি-পিয়ং (কিম সিওন-হো) এর "জাল" চিঠিগুলি পেয়েছিলেন যা তাকে খুশি করে। তবে তিনি নিজের নামটি ব্যবহার করেননি এবং পরিবর্তে নাম ডো-সান নামটি ব্যবহার করেছিলেন।

নাম দো-সান (নাম জু-হিউক) তাঁর দুই সেরা বন্ধু লি লি-সান এবং কিম ইয়ং-সান সহ সামসান টেকের প্রতিষ্ঠাতা। সংস্থাটির অবস্থা ভাল যাচ্ছে না।

ডাল-মী এবং দো-সান প্রথমবারের জন্য মিলিত হয় এবং ব্যবসায়ের অংশীদার হওয়ার সিদ্ধান্ত নেয়। ডাল-মাই জানেন না যে ডো-সান চিঠিগুলির পিছনের ব্যক্তি নয়।

## কাস্ট
* বায়ে সুজি - সিও ডাল-মাই
* নাম জু-হিউক - নম দো-সান
* কিম সিওন-হো - হান জি-পিয়ং
* কাং হান-না - ইন-জা / সিও ইন-জায়ে

## তথ্যসূত্র

## বহিঃসংযোগ
*  
* 

বিষয়শ্রেণী:দক্ষিণ কোরিয়ার টেলিভিশন ধারাবাহিক
বিষয়শ্রেণী:স্টুডিও ড্রাগনের টেলিভিশন ধারাবাহিক
বিষয়শ্রেণী:টিভিএন (দক্ষিণ কোরীয় টেলিভিশন চ্যানেল)-এর টেলিভিশন ধারাবাহিক
বিষয়শ্রেণী:২০২০-এ অভিষিক্ত দক্ষিণ কোরীয় টেলিভিশন ধারাবাহিক
বিষয়শ্রেণী:২০২০-এ সমাপ্ত দক্ষিণ কোরীয় টেলিভিশন ধারাবাহিক
হিউম্যান রাইটস ইন ইসলাম (বই)

***হিউম্যান রাইটস ইন ইসলাম***  ১৯৭৬ সালে জামায়াতে ইসলামীর প্রতিষ্ঠাতা সাইয়্যেদ আবুল আলা মওদূদী রচিত একটি বই।

বইটিতে মওদূদী যুক্তি দেখিয়েছেন যে শরিয়া আইনে মানবাধিকারের প্রতি শ্রদ্ধা সর্বদাই অন্তর্ভুক্ত ছিল (প্রকৃতপক্ষে এই অধিকারের মূল ইসলামী মতবাদে পাওয়া যায়)। এবং এই দুইয়ের মধ্যে অন্তর্নিহিত বৈপরীত্য রয়েছে এরকম পশ্চিমা ধারণাগুলির সমালোচনা করা হয়েছে এ বইতে।

## আরো দেখুন

* ইসলামী দেশগুলিতে মানবাধিকার
* উমরের চুক্তি
* ইসলামে মানবাধিকার সম্পর্কিত কায়রো ঘোষণা
## তথ্যসূত্র

বিষয়শ্রেণী:সাইয়েদ আবুল আ'লা মওদুদীর বই
দৈনিক জসরত

***দৈনিক জসরত*** () পাকিস্তানের একটি উর্দু দৈনিক পত্রিকা। এটি করাচি, লাহোর এবং ইসলামাবাদের অফিস সহ পুরো পাকিস্তানে প্রচারিত হয়।

## ইতিহাস
পত্রিকাটি মূলত ১৯৭০ সালের মার্চ মাসে মুলতান থেকে শুরু হয়েছিল, তবে শীঘ্রই সাংবাদিকদের ধর্মঘটের কারণে এর কার্যক্রম বন্ধ হয়ে যায়।  পত্রিকাটিতে পাকিস্তানের ধর্মীয় রাজনৈতিক দল জামায়াতে ইসলামী পাকিস্তানের মতামত প্রতিফলিত হয়। জসরত উর্দু ভাষার প্রথম অনলাইন পত্রিকা।

## পত্রিকা
জসরতের দুটি পত্রিকা রয়েছে:
* সানডে ম্যাগাজিন
* সাপ্তাহিক শুক্রবার বিশেষ

### কলামিস্ট
উল্লেখযোগ্য কলামিস্টদের মধ্যে রয়েছে শাহ নওয়াজ ফারুকী এবং ডঃ সাইয়েদ মেহবুব।

## তথ্যসূত্র

## বহিঃসংযোগ
* জসরতের অফিসিয়াল সাইট

জস
জস
জস
জস
কামাল আহমেদ (কৌতুকাভিনেতা)

**কামাল আহমেদ** (জন্ম: ৭ই মে, ১৯৬৬), যাকে সাধারণত **কমল** বলা ডাকা হয়, তিনি একজন বাংলাদেশী-আমেরিকান কৌতুক অভিনেতা এবং প্র‍্যাঙ্ক ফোন কলিং কৌতুক গ্রুপ দ্য জারকি বয়েজের প্রাক্তন সদস্য। তিনি ২০০৬ সালে শেষ হওয়া *র‍্যাপচুরিয়াস* সহ বেশ কয়েকটি চলচ্চিত্রে অভিনয় ও চলচ্চিত্র পরিচালনা করেছেন।

আহমেদ দ্বিতীয় বিশ্বযুদ্ধের প্রবীন ফ্র্যাঙ্ক কিসেল; মিশরীয় যাদুকর তরবাশ; এবং জর্কি বয়েজ অ্যালবামগুলিতে দন্ত চিকিৎসার অপব্যবহারের শিকার আলী কামাল চরিত্রে অভিনয় করেছিলেন। তিনি *স্পেস গোস্ট কোস্ট টু কোস্টের* ১৯৮৫ এপিসোডে "পাঞ্চ" -এ হাজির হয়েছিলেন। তিনি ১৯৯৫ সালে জন জি ব্রেনান এর সাথে কমেডি ছবি *দ্য জারকি বয়েজ: দ্য মুভিতে* অভিনয় করেছিলেন। *[[বিগ মানি হুস্টলস|বিগ মানি হাসলসের]]* প্রযোজনার সময় ব্রেনান এবং আহমেদের মধ্যে উত্তেজনা শুরু হয়েছিল, এরপরে দুজনেই একে অপরের সাথে যোগাযোগ করে দিয়েছিল, এবং আহমেদ কেবল একটি ক্যামিওতে উপস্থিত হয়েছিলেন।

২০০৬ সালে, আহমেদ *ওয়ানস জার্ক, অলওয়েজ এ জার্ক* নামে একটি একক অ্যালবাম প্রকাশ করেছে।

## তথ্যসূত্র

## বহিঃসংযোগ
* 

বিষয়শ্রেণী:২১শ শতাব্দীর মার্কিন কৌতুকাভিনয়শিল্পী
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:মার্কিন কৌতুকাভিনেতা
বিষয়শ্রেণী:বাংলাদেশী বংশোদ্ভূত মার্কিন ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৬৬-এ জন্ম
বাংলাদেশ কমিউনিস্ট পার্টি (লেনিনবাদী)

**বাংলাদেশের কমিউনিস্ট পার্টি (লেনিনবাদী)** বা **বিসিপি (এল)** ছিল বাংলাদেশের একটি কমিউনিস্ট পার্টি । বিসিপি (এল) উনিশ শ একাত্তরের শরতে বেশ কয়েকটি ছোট কমিউনিস্ট বিচ্ছিন্ন দল নিয়ে কলকাতায় প্রতিষ্ঠিত হয়েছিল। বিসিপির (এল) প্রতিষ্ঠার মূল সংগঠক ছিলেন কমিউনিস্ট সমন্বয় কেন্দ্র থেকে কাজী জাফর আহমেদ, রাশেদ খান মেনন ও হায়দার আকবর খান রনো, কমিউনিস্ট সংহতি কেন্দ্র থেকে অমল সেন ও নজরুল ইসলাম এবং  হাতিয়ার গ্রুপ থেকে নাসিম আলী। কমিউনিস্ট সমন্বয় কেন্দ্র ছাত্র আন্দোলন থেকেই উদ্ভূত হয়েছিল এবং কমিউনিস্ট সংহতি কেন্দ্র পূর্ব পাকিস্তান কমিউনিস্ট পার্টির (মার্কসবাদী-লেনিনবাদী) একটি বিচ্ছিন্ন গ্রুপ ছিল যারা খতম লাইনের বিরুদ্ধে বিদ্রোহ করেছিল।

দলের সম্পাদক নির্বাচিত হন অমল সেন। বিসিপি (এল) নিজেকে মস্কো বা পিকিংয়ের অনুগত হিসাবে প্রত্যাশা করেছিল। বিসিপি (এল) এর ভিত্তি থেকেই ভারতীয় কমিউনিস্ট পার্টি (মার্কসবাদী) এর সাথে ঘনিষ্ঠ যোগাযোগ ছিল। ১৯৭৩ সালে এটি জাতীয় আওয়ামী পার্টি (ভাষানী) গঠিত বিরোধী জোটের অংশ হয়।

দলটি ১৯৭৩ সালের সংসদ নির্বাচনে প্রতিদ্বন্দ্বিতা করেছিল। ১৯৭৪ সালে বিসিপি (এল) ইউনাইটেড পিপলস পার্টিকে তাদের উন্মুক্ত সম্মুখ দল হিসাবে চালু করে। ১৯৭৯ সালে কাজী জাফর আহমদ দল ত্যাগ করে জিয়াউর রহমানের সাথে যোগ দেন। ১৯৮০ সালে, জোসেফ স্টালিনের ১০০ তম জন্মবার্ষিকীতে, বিসিপি (এল) অন্য কয়েকটি দলের সাথে একীভূত হয়ে বাংলাদেশের ওয়ার্কার্স পার্টি গঠন করে।

## তথ্যসূত্র

বিষয়শ্রেণী:বাংলাদেশের সাম্যবাদী দল
বিষয়শ্রেণী:বাংলাদেশের বিলুপ্ত রাজনৈতিক দল
দাগনভূঞা (দ্ব্যর্থতা নিরসন)

**দাগনভূঞা** শব্দটি দিয়ে বোঝানো হতে পারে:
* দাগনভূঞা উপজেলা — ফেনী জেলার একটি উপজেলা।
** দাগনভূঞা পৌরসভা — দাগনভূঞা উপজেলার অন্তর্ভুক্ত একটি পৌরসভা।
*** দাগনভূঞা — দাগনভূঞা উপজেলায় অবস্থিত একটি শহর।
** দাগনভূঞা থানা — বাংলাদেশের একটি পুলিশ থানা।
** দাগনভূঞা ইউনিয়ন — দাগনভূঞা উপজেলার একটি ইউনিয়ন।

## আরও দেখুন
*
*
রামদাস গান্ধী

**রামদাস মোহনদাস গান্ধী** (২ জানুয়ারী ১৮৯৭ - ১৪ এপ্রিল ১৯৬৯) ছিলেন মোহনদাস করমচাঁদ গান্ধীর তৃতীয় পুত্র। তিনি নিজের চেষ্টায় একজন স্বাধীনতা কর্মী হয়ে উঠেছিলেন।
 
## প্রাথমিক জীবন এবং কর্মজীবন
তিনি দক্ষিণ আফ্রিকায় জন্মগ্রহণ করেন। তিনি তাঁর পিতা-মাতা এবং তাঁর ভাইদের সবাইকে ছাড়িয়ে গিয়েছিলেন। তার ও তার স্ত্রী নির্মলার তিন সন্তান ছিল; সুমিত্রা গান্ধী, কানু গান্ধী এবং ঊষা গান্ধী। তিনি তার বাবার ভারতীয় স্বাধীনতা আন্দোলনে সক্রিয় ছিলেন।

সন্ন্যাসব্রতে তার কোনও আগ্রহ ছিল না, তবুও ১৯৩০-এর দশকের তীব্র নাগরিক প্রতিবাদে অংশ নিয়েছিলেন। অসংখ্য কারাবন্দীত্ব তার স্বাস্থ্যের উপর মারাত্মক প্রভাব ফেলেছিল। তিনি কখনও বাবার দ্বারা আরোপিত দক্ষিণ আফ্রিকায় উত্থিত আদর্শিক দারিদ্র্যের সাথে সামঞ্জস্য হন নি।

তার বাবার শেষকৃত্যে রামদাস গান্ধীই মহাত্মার কামনা অনুসারে শ্মশানে মহাত্মার মুখাগ্নি করেছিলেন। শেষকৃত্যে তাঁর ছোট ভাই দেবদাস গান্ধী তাঁর সাথে যোগ দিয়েছিলেন।

## মৃত্যু
তিনি ৭২ বছর বয়সে তার পিতা মহাত্মা গান্ধীর জন্মশতবর্ষে মারা যান। মৃত্যুর সময় তিনি তিন সন্তান রেখে গিয়েছিলেন, তাদের কেউই আর বেঁচে নেই।

## তথ্যসূত্র

বিষয়শ্রেণী:ব্রিটিশ ভারতের বন্দি ও আটক
বিষয়শ্রেণী:ভারতীয় বংশোদ্ভূত দক্ষিণ আফ্রিকান ব্যক্তি
বিষয়শ্রেণী:১৯৬৯-এ মৃত্যু
বিষয়শ্রেণী:১৮৯৭-এ জন্ম
বিষয়শ্রেণী:মহাত্মা গান্ধী পরিবার
এয়ার বাংলাদেশ

থাম্ব|এয়ার বাংলাদেশের বোয়িং**এয়ার বাংলাদেশ** ছিল বাংলাদেশ ভিত্তিক একটি বিমান সংস্থা। এটি ২০০০ সালে প্রতিষ্ঠিত হয়েছিল এবং ২০০৫ সালে বিলুপ্ত হয়েছিল।

## কোড ডেটা
* আইএটিএ কোড: **বি ৯**
* আইসিএও কোড: **বিজিডি**
* কলসাইন : **এয়ার বাংলা**

## বহর
এয়ার বাংলাদেশ (বিমান বাংলাদেশ এয়ারলাইন্সের সাথে কোনও সম্পর্ক নেই) কেবলমাত্র একটি পুরানো জেট বিমান চালনা করতো- বোয়িং ৭৪৭-২৬৯বি (এসএফ) (নিবন্ধকরণ এস৩-এডিটি)। বিমানটি এয়ার বাংলাদেশ ২০০৪ সালের আগস্টে অধিগ্রহণ করেছিল এবং একে একটি মৌলিক এবং কালিটা এয়ার রঙে আঁকা হয়েছিল।

## ইউরোপীয় ইউনিয়নের নিষেধাজ্ঞা
এয়ার বাংলাদেশকে ইইউ এর আকাশসীমায় প্রবেশ নিষিদ্ধ করা হয়েছিল। এই সিদ্ধান্তের কারণগুলি হল সুরক্ষার ঘাটতি, পাশাপাশি বিমান সংস্থাটির অপারেশনের অস্বচ্ছতা। কমিশন মূল্যায়ন করেছে যে এয়ার বাংলাদেশকে একটি কঠোর পরিচালনামূলক বিধিনিষেধে থাকতে হবে।

## তথ্যসূত্র

বিষয়শ্রেণী:বিমান পরিবহন সংস্থা
বিষয়শ্রেণী:বাংলাদেশের বিমান পরিবহন সংস্থা
বিষয়শ্রেণী:বাংলাদেশের বিলুপ্ত বিমান পরিবহন সংস্থা
বিষয়শ্রেণী:২০০৫-এ বাংলাদেশে বিলুপ্ত
বিষয়শ্রেণী:২০০০-এ প্রতিষ্ঠিত বাংলাদেশী কোম্পানি